Էրվին Սկելա

Էրվին Սկելա (, ), ալբանացի պրոֆեսիոնալ ֆուտբոլիստ։

Ակումբային կարիերա

Ալբանիա 
Սկելան իր խաղային կարիերան սկսել է Ալբանիայում, երիտասարդ տարիքում արդեն ներգրավվելով ֆուտբոլի մեջ։ Նա իր պրոֆեսոնալ կարիերան սկսել է հարազատ քաղաքի «Ֆլամուրտարի» ակումբից, որտեղ այդ ժամանակներում եղել է Ալբանիայի լավագույն ֆուտբոլիստներից մեկը։ Նա ավելի քան երեք տարի շարունակ, 1992 թվականից մինչև 1995 թվականը, եղել է Վլորա քաղաքի ակումբի հիմնական խաղացողը, ակումբում անցկացրած տարիների ժամանակ էլ նա 1993 թվականին վարձավճարով տեղափոխվել է Տիրանա ակումբ, բայց շուտով վերադարձել է, մայրաքաղաքային ակումբում խաղալով հինգ խաղ։

Գերմանիա 
Ալբանյան առաջնությունում երեք տարի անցկացնելուց հետո Սկելան որոշեց, որ եկել է ժամանակը հարթելու իր հորիզոնը, և դրա համար էլ մեկնեց խաղալու գերմանական «Ունիոն Բեռլին» ակումբում։ Բեռլինյան ակումբում անցկացնելով երեք տարի նա խաղաց 57 խաղ և ընդհանուր առմամբ խփել է ութ գոլ։ Այնուհետև 1997 թվականին նա տեղափոխվեց «Էրցգեբիրգե Աուե»։ Երկու մրցաշրջանների արդյունքում նա խաղաց 47 խաղ և խփեց յոթ գոլ։ 1999 թվականին Սկելան տեղափոխվեց «Կեմնիցեր», որտեղ խաղաց 50 խաղ և խփեց 11 գոլ։ 2000 թվականի հունվարին նա տեղափոխվե «Վալդհոֆ», որին չէր հերիքում ընդամենը մեկ միավոր, որպեսզի բարձրանա լավագույն դիվիզիոն։ Բայց, ակումբում անցկացնելով ընդամենը կես տարի և խաղալով 15 խաղ, նա տեղափոխվեց «Այնտրախտ»։ Ակումբում անցկացրած երեք տարիների ընթացքում նա խաղաց 92 խաղ և խփեց 26 գնդակ։ Այնուհետև Սկելան տեղափոխվեց «Արմինիա Բիլեֆելդ», որտեղ առաջին մրցաշրջանից և 32 խաղերից հետո որոշեց լքել ակումբը, որպեսզի 2005 թվականին համալրեր «Կայզերսլաուտերն» ակումբի շարքերը։ Ակումբում իր միակ մրցաշրջանում նա խաղաց 34 խաղ և խփեց չորս գոլ։ Բայց հիասթափեցնող 2005/06 մրցաշրջանից հետո, որի արդյունքում ակումբը դուրս մնաց Բունդեսլիգայից, Էրվին Սկելան «Կայզերսլաուտերն»-ի ղեկավարության կողմից հեռացվեց և վերջ ի վերջո 2006 թվականին ազատ գործակալի կարգավիճակով տեղափոխվեց իտալական «Ասկոլի» ակումբ։

Ուշ կարիերա 
Նա կնքեց մեկ տարվա պայմանագիր «Ասկոլի»-ի հետ և 2006 թվականի սեպտեմբերի 9-ին նշեց իր դեբյուտը ակումբի կազմում։ Սակայն, Սկելին չհաջողվեց ամրապնդվել մեկնարկային կազմում, և շուտով էլ նա լքեց ակումբը։ Իտալական ֆուտբոլում անցկացրած իր միակ մրցաշրջանում նա խաղաց ընդամենը յոթ խաղ և այդպես էլ չկարողացավ խփել և ոչ մի գնդակ։

2007 թվականի ձմեռային տրանսֆերային պատուհանի ժամանակ Սկելան հունվարի 29-ին վերադարձավ Գերմանիա, որտեղ երկուս ու կես տարվա պայմանագիր կնքեց «Էներգի Կոթբուս» ակումբի հետ։ «Էներգի Կոթբուս» ակումբում խաղալու ժամանակ նա դարձավ հանրության կողմից շատ սիրված և ակումբի առանցքային խաղացողներից մեկը։ 2007/08 մրցաշրջանում նա խաղաց 34 խաղ և աչքի ընկավ յոթ գոլերով, նրա գոլերի և լավ խաղերի շնորհիվ նրանք չլքեցին այդ մրցաշրջանում Բունդեսլիգան։ Մրցաշրջանի ավարտին նա հասավ Բունդեսլիգայում անցկացրած 137 խաղի շեմին և Գերմանիայի բարձրագույն դիվիզիայում խփեց 21 գոլ։ 2009 թվականի հունիսի 30-ին նա «էներգի Կոթբուս» ակումբում անցկացնելով երկու տարի, լքեց այն։

Չորս ամիս առանց ակումբի նա 2009 թվականի հոկտեմբերի 14-ին եռամյա պայմանագիր կնքեց «Կոբլենցի»-ի հետ։

2011 թվականի փետրվարի 1-ին Սկելան միացավ «Գերմանիա Վինդեկ» ակումբին, բայց ակումբի կազմում չխաղաց և ոչ մի խաղ։

2011 թվականի մարտի 4-ին Սկելան լքեց Գերմանիան և պայմանագիր կնքեց Գդինյան «Արկա»-յի հետ։

Միջազգային կարիերա 
Էրվին Սկելան առաջին անգամ Ալբանիայի հավաքական հրավիրվեց 2000 թվականին, և այդ պահից սկսած ընդհանուր առմամբ խաղացել է 75 խաղ և իր երկրի հավաքականի կազմում խփել 13 գոլ (չի խաղացել հավաքականում միայն 2002 թվականին)։

Ծանոթագրություններ

Արտաքին հղումներ 
 
 Էրվին Սկելա

Ալբանացի ֆուտբոլիստներ
Ալբանիայի հավաքականի ֆուտբոլիստներ
Բունդեսլիգայի ֆուտբոլիստներ
Ֆուտբոլի կիսապաշտպաններ
Իտալիայի լեգեոներ ֆուտբոլիստներ